**Tema**: Koji zvuci se čuju u drami i šta nam oni govore o atmosferi u drami? Šta nam govore o sudbinama junaka i njihovim psihološkim profilima?

**Delo**: “Tramvaj zvani želja”- **drama T. Vilijamsa**; scena prva, scena treća, scena peta

Zvuci nam mogu reći mnogo toga što bih promaklo oku, od očiglednih, jakih tonova ponekog lika pa sve do suptilnih znakova skrivenim u talasima zvuka. T. Vilijams odlično koristi zvukove ne samo kako bih privukao pažnju gledaoca ove drame već i da nam uputi poneko predskazanje ili opis neke scene u vidu zvuka.

Prvi, pa možda i najvažniji zvuk koji se može čuti u ovoj drami je muzika. Međutim, nije to bilo koja muzika, već spor, tužan, melanholičan bluz. Bluz se u to vreme već postavio kao jedna od savremenijih muzika sveta. Poznat je po tome što ga obično svira crnačko stanovništvo. Postojanje bluza mnogo govori o ovoj drami: već od samog početka se može očekivati neki tužan događaj zbog njegovog prisustva. Takodje, sa obzirom da se bluz može čuti po celom kvartu, može se pretpostaviti da je celi kvart tužan. Naravno, samo bluz ne bi bio dovoljan da se to zaključi ali sa obzirom da je ovo radnički kvart, bluz na pravi način “izražava duh života koji se ovde odvija”. Tako nam T. Vilijams, na jedan simboličan način, već otkriva pola svoje drame pre nego što ona i počne.

Buka koja se čuje na spratu uznad onog u kojem stanuju Stenli i Stela Kovalski ima veliki značaj u objašnjavanju nekih dogadjaja u drami. Stiv i Junis su u večnom krugu tuče, dranja, pomirivanja i voljenja. Iz njihovog stana često se može čuti buka i zvuk lomljenja nekih objekta. Takav odnos izmedju dvoje ljudi poji bi trebali da se vole mnogo govori o američkom društvu tokom četrdesetih dvadesetog veka. Konflikt i fizički sukog izmedju parova nisu nesto što je kritikovano u američkom drustvu. Ovo nam pomaže da razumemo ne samo ljude SAD-a već i odnos izmedju Stenlija i Stele.

Kao što sam već spomenuo, zvuci često govori nesto i o likovima koji ih proizvode. Poneko pevusenje, uzvisen ton glasa; sve to otkriva po neku sitnicu koja bi nam možda promakla. Stenli je najglasniji lik ove drame, konstantno okružen bukom, drekom, zvukom lomljena i svadje. Njegov konstantno povisen glas potvrdjuje mnoge od njegovih osobina: agresivnost, gruboću, prostakluk… On kroz tu buku nameće svoj autoritet kao glava porodice, kao nekog ko ne samo sto upravlja svojim životom već i Stelinim. Čim oseti da se taj autoritem ruši, on ga ojača kroz agresivan konflikt i, često, fizičko nasilje.

Zvuci su važni za svaku dramu, ne samo što uvlače publiku u tu cenu, taj život koji autor pokušava da stvori već nam i mnogo otkrivaju o samom sadržaju drame ako su slušani ne samo ušima već i mislima.